

**CRNA GORA**

**OPŠTINA ŽABLJAK**

**V O D I Č**

**Adaptacija objekata**

**Poštovani građani,**

**ADAPTACIJA JE IZVOĐENJE RADOVA NA POSTOJEĆEM OBJEKTU, KOJIMA SE:**

* **vrši promjena organizacije prostora u objektu,**
* **vrši zamjena uređaja, postrojenja, opreme i instalacija, a kojima se ne utiče na stabilnost i sigurnost objekta.**

**Adaptacijom objekta se ne mijenjaju** konstruktivni elementi**, ne mijenja** spoljni izgled i **ne utiče** na bezbjednost susjednih objekata, saobraćaja, zaštite od požara i životne sredine.

**PRIMJERI ADAPTACIJE OBJEKTA:**

* Zamjena krovnog pokrivača,
* Postavljanje zvučne ili termo izolacije,
* Saniranje fasade,
* Zamjena stolarije,
* Zamjena uređaja, postrojenja, opreme i instalacija istog kapaciteta, a kojima se ne utiče na stabilnost i sigurnost objekta.

**Vlasnik ili nosilac drugog prava na postojećem objektu ili dijelu objekta, dužan je** da o radovima adaptacije **podnese prijavu Urbanističko-građevinskoj inspekciji** Ministarstva prostornog planiranja, , urbanizma i državne imovine **koja sadrži opis radova koje namjerava da izvodi. Prijava se dostavlja arhivi Ministarstva (ul. IV Proleterske brigade broj 19, Podgorica).**

U slučaju **neprijavljene adaptacije,** po saznanju za istu**, inspektor će donijeti rješenje o zabrani izvođenja radova.**

**Neprijavljena adaptacija objekta povlači za sobom prekršajnu odgovornost i novčanu kaznu u iznosu od 5000 eura do 40000 eura ukoliko se radi o pravnom licu, odnosno 500 do 4000 eura, ukoliko se radi o fizičkom licu.**

Nakon prijema prijave adaptacije, i kontrole u skladu sa Zakonom o planiranju prostora i izgradnji objekata**, inspekcija u roku od jednog dana prijavu adaptacije objavljuje na internet stranici Ministarstva, a vlasnik ili nosilac drugog prava može da počne sa radovima na adaptaciji objekta.**

Ukoliko **inspekcija utvrdi da se radi o rekonstrukciji objekta, a ne adaptaciji, u roku od sedam dana obavijestiće podnosioca prijave o potrebi postupanja u skladu sa odredbama koje se odnose na građenje i rekonstrukciju objekata.**